Diari Oficial de la Generalitat Valenciana


Sumari del DOGV 256, del 30-05-1985 (1985/804360)

DECRET 62/1985, de 13 de maig, del Consell de la Generalitat Valenciana, pel qual es regulen els Consells Escolars Territorials i Municipals en desplegament de la Llei 11/1984, de 31 de desembre, de Consells Escolars de la Comunitat Valenciana.
----------------------------------------------------------------------------------------------------------------------------------------------------------------------------------------------------------------------------------------------------

Estat**DEROGADA**

Permalink ELI

**https://dogv.gva.es/va/eli/es-vc/d/1985/05/13/62/dof/vci/html**

### Dades del document

Número de DOGV
:   256

Data del DOGV
:   30-05-1985

Secció del DOGV
:   DISPOSICIONS GENERALS

Número del document
:   1985/804360


Data del document
:   13-05-1985

Organisme emissor
:   Presidència de la Generalitat

Tipus de document
:   Decret

Anàlisi jurídica

Decret 62/1985, de 13 de maig, del Consell de la Generalitat Valenciana, pel qual es regulen els Consells Escolars Territorials i Municipals en desplegament de la Llei 11/1984, de 31 de desembre, de Consells Escolars de la Comunitat Valenciana.  
La Llei de la Generalitat Valenciana 11/1984, de 31 de desembre, de Consells Escolars de la Comunitat Valenciana, creà òrgans col·legiats per instrumentar la participació efectiva de tots els sectors socials afectats en la programació general de l'ensenyament de la Comunitat Valenciana.   
Aquests òrgans col·legiats, sota el nom. de Consells Escolars, són les vies a través de les quals ha de discórrer i convergir la voluntat dels diferents estaments i sectors interessats en el projecte educatiu i cultural dels valencians.   
La democratització de l'ensenyament és un pilar bàsic de l'Escola Valenciana, a la construcció de la qual el Consell ha dedicat atenció i esforç preferents des d'abans, fins i tot, de tenir les competències plenes en matèria d'educació. En efecte, el Decret 104/1983, de 29 de juliol, creà el Consell Escolar Valencià, com a òrgan superior de participació social en les tasques educatives. El funcionament d'aquest òrgan consultiu, per bé que ha donat, en la fase provisional passada, fruits globalment molt positius, ha servit també per palesar la necessitat d'estendre la participació a les bases on radica la institució escolar: el Municipi; i això, sense oblidar les circumscripcions territorials d'abast comarcal. Per això la ja esmentada Llei 11/1984, creà, a més del Consell Escolar Valencià, l'àmbit del qual és la Comunitat Valenciana, Consells Escolars d'àmbit comarcal i zonal i Consells Escolars Municipals.   
Es evident, doncs, el sentit d'aquests òrgans de participació inserits al Municipi o la Comarca, espais convivencials on els problemes de l'educació es plantegen de forma concreta per ciutadans concrets. Així, la democratització de l'ensenyament afegeix al seu caràcter formal el contingut dels interessos específics dels sectors socials directament afectats.   
S'escau, per tant, per tal de dur a terme el que disposa la Llei de Consells Escolars de la Comunitat Valenciana, desplegar, paral·lelament al Consell Escolar Valencià, els Consells Escolars Comarcals o Zonals i els Municipis.   
En atenció d'aquests motius, segons que disposen els articles 10, 15 i la disposició transitòria tercera de la Llei 11/1984, de 31 de desembre, i fent ús de la competència que atribueix al Govern Valencià la disposició final primera de la mateixa Llei, a proposta del Conseller de Cultura, Educació i Ciència, i amb la deliberació prèvia del Consell, en sessió celebrada el dia 13 de maig de 1985,   
DECRETE:   
Article primer  
Els Consells Escolars Territorials, d'àmbit comarcal o zonal, i a fi de complir les finalitats que li reconeix l'article 9.é de la Llei 11/1984, de 31 de desembre, de Consells Escolars de la Comunitat Valenciana, es regiran, quant a competències, estructura, funcionament i nombre d'integrants, pel que estableix aquest Decret.   
Article segon  
Els Consells Escolars Comarcals o de Zona seran creats pel Consell, a proposta de la Conselleria de Cultura, Educació i Ciència, després de consultar el Consell Escolar Valencià i les Corporacions Locals afectades.   
Article tercer  
Són competències dels Consells Comarcals o Zonals les següents:   
1) Ser consultats en l'àmbit de la Comarca o zona pel que fa a:   
a) La planificació dels llocs escolars que hagen de crear-se, substituir-se o suprimir-se en els nivells no universitaris.   
b) Totes les actuacions d'àmbit supramunicipal que afecten l'educació especial, educació permanent d'adults, escolarització de marginats i educació compensatòria en general.   
c) Convenis o acords per tal de millorar la prestació del servei educatiu a nivell comarcal.   
2) Recaptar de l'Administració Educativa i dels Ajuntaments de la zona o comarca, tota la informació que necessiten per al compliment de les finalitats.   
3) Elevar propostes a l'Administració competent sobre totes aquelles matèries que afecten la qualitat de l'ensenyament de la comarca o zona.   
4) Elaborar un informe anual sobre la situació escolar de la comarca o zona.   
Article quart  
Els Consells Escolars Comarcals o de Zona es constituiran d'acord amb la composició següent:   
a) Alcaldes dels Ajuntaments o Regidors en qui deleguen.   
b) Professors de la comarca designats per les Organitzacions o Associacions sindicals, segons la representativitat.   
c) Pares d'alumnes designats per les Associacions o Federacions, d'acord amb la representativitat.   
d) Alumnes proposades per les organitzacions juvenils.   
e) Personal d'administració i serveis dels Centres docents proposats per les Associacions o Centrals Sindicals.   
f) Titulars dels Centres Privats, si n'hi ha a la comarca, designats per l'Organització Empresarial més representativa a la comarca o zona.   
g) Representants de les Centrals Sindicals de Treballadors i d'Organitzacions Patronals.   
h) Representants de l'Administració Educativa Autonòmica, proposats pels respectius Caps dels Serveis Territorials d'Educació de la Conselleria de Cultura, Educació i Ciència.   
Article cinqué  
1) Atesa l?heterogeneïtat de les comarques i zones escolars, des del punt de vista geogràfic, econòmic i demogràfic, el nombre de components de cada Consell Escolar Comarcal quedarà determinat en el moment de la constitució. Cap Consell Escolar Comarcal no podrà ultrapassar els trenta membres.   
2) El President serà nomenat pel Conseller de Cultura, Educació i Ciència, entre els membres del Consell. Els altres membres seran nomenats per Resolució del Conseller de Cultura, Educació i Ciència, a proposta, si s'escau, dels òrgans de representació corresponents.   
3 ) La representació de is sectors corresponents al s apartats a), b) i c) de l'article 40, serà paritària i sumarà, almenys, el 60 % del total de membres del Consell.   
Article sisé  
1) Els Consells Escolars Comarcals o de Zona es reuniran, almenys, dues vegades l'any, amb caràcter preceptiu i sempre que ho sol.licite un terç dels integrants.  
2) Funcionaran en règim de Ple i Comissions de Treball.  
3) Amb subjecció a les normes de funcionament dels òrgans col·legiats, cada Consell Escolar Comarcal elaborarà un Reglament de Règim Interior, que serà aprovat en Ple.   
Article seté  
Els Consells Escolars Municipals i de Districte, per tal de complir les finalitats que els encomana la Llei de Consells Escolars de la Comunitat Valenciana en l'article 11, es regiran, quant a estructura, funcionament i nombre d'integrants, pel que estableixen els articles següents.   
Article vuité  
Els sectors representats en els Consells Escolars Municipals i les competències que assumeixen, són les reconegudes en els articles 12 i 13, respectivament, de la Llei de Consells Escolars de la Comunitat Valenciana.   
Article nové  
1) Sota la Presidència de l'Alcalde de l'Ajuntament o del Regidor en qui delegue, el Consell Escolar Municipal estarà integrat per:   
a) Professors i personal administratiu i de serveis elegits entre els qui formen part dels Consells de Direcció dels Centres del Municipi en nombre que represente, almenys, el 30 % del total.   
b) Pares d'alumnes i alumnes elegits entre els qui formen part del Consells de Direcció en nombre que represente, almenys, el 30 % del total. Les candidatures dels pares d'alumnes seran presentades per les Associacions de Pares.   
c) Un regidor Delegat de l'Ajuntament.   
d) Directors de Centres Públics, elegits entre ells.   
e) Titulars de Centres Privats, si n'hi hagués, elegits entre ells.   
f) Representants de les Associacions de Veïns, en proporció a la representativitat.   
g) L'Administració Educativa, representada per l'Inspector o Inspectors que tinguen sota la seua competència tots o part dels Centres docents del Municipi. Seran designats pel corresponent Cap dels Serveis Territorials d'Educació de la Conselleria de Cultura, Educació i Ciència, i el nombre no ultrapassarà el 10 % del total.   
h) Representants de les Organitzacions Sindicals més representatives.   
2) Cada Ajuntament determinarà el nombre total de vocals que haja de tenir el seu Consell Escolar Municipal i la distribució d'aquests per sectors de representació, amb subjecció al que preveu el punt I d'aquest article, amb acord previ del Ple. En cap de cos el total d'integrants d'un Consell Escolar Municipal no ultrapassarà el número de vint-i-cinc.   
Article deu  
Correspon a cada Ajuntament l?ordenació dels processos electorals previstos en l'article 9.é' en la forma que reglamentàriament es determine.   
Article onze  
Als Municipis amb gran nombre d'habitants, o amb força dispersió geogràfica de nuclis de població, podran constituir-se Consells Escolars de Districte, d'acord amb la territorialització escolar prèviament convinguda amb la Conselleria de Cultura, Educació i Ciència.   
Article dotze  
1) Correspon a l'Ajuntament, després de consultar el Consell Escolar Municipal, constituir els Consells Escolars de Districte, en les condicions i circumstàncies previstes en l'article 10.   
2) L'estructura i la composició d'aquests serà semblant a la dels Consells Escolars Municipals, i en tot cas hom respectarà que els sectors de pares, professors, alumnes i personal administratiu i de serveis supose, almenys, un 60 % del total de membres.   
Article tretze  
1) Tant els Consells Escolars Municipals com els de Districte elaboraran el Reglament de Règim Interior propi, amb subjecció en tot cas a les normes i el procediment dels òrgans col·legiats.   
2) Uns i altres elaboraran anualment un informe sobre la situació escolar en cada Districte i Municipi.   
3) Es reuniran, almenys, dues vegades l'any amb caràcter preceptiu i sempre que ho sol.licite un terç dels components.   
Article catorze  
1) A tots els Municipis de la Comunitat Valenciana amb dos o més Centres d'ensenyament, o que tot i tenir-ne només un així ho decidís l'Ajuntament, s'hi constituiran en el termini de quatre mesos, a partir de l'entrada en vigor d'aquest Decret, els Consells Escolars Municipals en el marc del que disposa la Llei de Consells Escolars de la Comunitat Valenciana i aquest Decret.   
2) Els Ajuntaments, dins dels trenta dies següents a la constitució dels Consells Escolars Municipals, remetran als respectius Serveis Territorials d'Educació de la Conselleria de Cultura, Educació i Ciència, còpia de l?Acta de constitució, en què haurà de constar l?estructura, la composició i el nombre de membres.   
DISPOSICIO ADDICIONAL  
Els Consells Escolars Municipals que funcionen actualment hauran d'atendre's al que preveu la disposició transitòria segona de la Llei 11/1984, de 31 de desembre i al que disposa aquest Decret.   
DISPOSICIONS FINALS  
Primera  
El Conseller de Cultura, Educació i Ciència resta autoritzat per dictar totes les disposicions reglamentàries i d'altres resolucions que s'escaiguen en desplegament del que disposa aquest Decret.   
Segona  
Aquest Decret entrarà en vigor el dia de la publicació en el Diari Oficial de la Generalitat Valenciana.   
València, 13 de maig de 1985.   
El President de la Generalitat,  
JOAN LERMA I BLASCO  
El Conseller de Cultura, Educació i Ciència,  
CEBRIA CISCAR I CASABAN


Còpia Permalink ELI